ddrg/super_eurlex huggingface dataset:
DA Den Europæiske Unions Tidende C 180/2

KOMMISSIONENS UDTALELSE

af 1. august 2007

om en plan for bortskaffelse af radioaktivt affald hidrørende fra ændring af anlægget for flydende radioaktivt affald ved Ignalina-kernekraftværket i Litauen

(Kun den litauiske udgave er autentisk)

(2007/C 180/02)

Den 3. februar 2006 modtog Kommissionen fra den litauiske regering i overensstemmelse med Euratom-traktatens artikel 37 almindelige oplysninger om en plan for bortskaffelse af radioaktivt affald hidrørende fra ændring af anlægget for flydende radioaktivt affald ved Ignalina-kernekraftværket.

Ud fra disse oplysninger og supplerende oplysninger, som Kommissionen har bedt om den 23. marts 2006, den 15. maj 2006, den 17. oktober 2006 og den 22. februar 2007, og som de litauiske myndigheder har forelagt den 7. september 2006 og den 13. april 2007, har Kommissionen efter høring af ekspertgruppen udarbejdet følgende udtalelse:

1. Afstanden mellem anlægget og det nærmeste punkt på en anden medlemsstats område, i dette tilfælde Letland, er omkring 9 km.

2. Under normal drift kommer den planlagte ændring ikke til at medføre en eksponering, der skulle påvirke befolkningens sundhed i andre medlemsstater.

3. De planlagte ændringer har ingen følger for det faste radioaktive affald, der hidrører fra driften af det eksisterende anlæg.

4. Skulle der ske uforudsete udslip af radioaktive stoffer som følge af en ulykke af den type og størrelse, som behandles i de almindelige oplysninger, vil den påtænkte ændring ikke give anledning til nogen sundhedsmæssigt betydelig virkning for befolkningen i en anden medlemsstat.

Kommissionen udtaler derfor konkluderende, at gennemførelse af planen for bortskaffelse af radioaktivt affald som følge af ændringen af anlægget for flydende radioaktivt affald ved Ignalina-kernekraftværket, hverken under normal drift eller i tilfælde af en ulykke af den type og størrelse, som behandles i de almindelige oplysninger, kan antages at ville medføre radioaktiv kontaminering af en anden medlemsstats vande, jord eller luftrum.

Kommissionen har dog konstateret, at der allerede den 1. januar 2006 er givet en ny udledningstilladelse med henblik på en senere nedlukning af Ignalina-kernekraftværket. Da der i forbindelse med nedlukning af Ignalina-kernekraftværket bliver stillet krav om en særlig indgivelse af almindelige oplysninger, henstiller Kommissionen, at udledningerne fra Ignalina-kernekraftværket indtil da ikke overskrider grænseværdierne i den foregående udledningstilladelse.
4.

Skulle der ske uforudsete udslip af radioaktive stoffer som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydelig virkning. Kommissionen udtaler derfor konkluderende, at planen for bortskaffelse af radioaktivt affald i enhver form fra driften af Studsvik UK's metalgenvindingsanlæg i Workington, Cumbria, Det Forenede Kongerige, hverken under normal drift eller i tilfælde af en ulykke af den type og størrelse, som behandles i de almindelige oplysninger, kan antages at medføre radioaktiv kontaminering af en anden medlemsstats vande, jord eller luftrum.
(9)

Eftersom producenten har lovet at sørge herfor, er parterne enedes om, at den nuværende typegodkendelse bør erstattes af en ny i overensstemmelse hermed. For så vidt angår de enheder, der er markedsført i overensstemmelse med den nuværende typegodkendelsesattest, er parterne enige om, at den delvise afprøvning, der er gennemført, giver en formodning om, at en individuel kontrol af enheder, der allerede er monteret ombord på skibe, vil være en passende og tilstrækkelig foranstaltning til at garantere sikkerheden fuldt ud.
(7)

Budgetresultatet i 2007 kunne være bedre end forventet i programmet, mens risiciene i forbindelse med budgetskønnene i 2008 og 2009 i det store og hele synes at være afbalancerede. I betragtning af de gode resultater med hensyn til at overholde budgetmålene og bestemmelserne i finansloven for 2007 om begrænsning af udgifterne under budgetgennemførelsen, forekommer et højere overskud for 2007 at være realistisk, selv om indtægtsskønnene for 2007 kan indebære visse risici for en nedgang, idet faldende indtægter som følge af skattesænkninger måske ikke opvejes fuldstændigt af en bedre overholdelse af lovgivningen og en bedre skatteopkrævning. Selv om der ikke er angivet nogen nærmere oplysninger om tilpasningsstrategien fra 2008, forekommer budgetmålene indtil udgangen af programperioden stort set at være realistiske, forudsat at der i 2007 opnås et bedre budgetresultat end det i øjeblikket forventede.
3)

Ifølge det makroøkonomiske scenario, der ligger til grund for programmet, forventes den reale BNP-vækst gradvis at aftage fra 8 % i 2006, hvilket ligger et godt stykke over den potentielle vækst, til en stadig betydelig vækst på 5,9 % i 2009. Vurderet på baggrund af de disponible oplysninger forekommer dette scenario at være baseret på plausible vækstantagelser. Programmets inflationsskøn forekommer imidlertid at være lave, idet de antager, at der vil ske en støt opbremsning i låntagningen og væksten i det private forbrug, som måske ikke bliver en realitet. I modsætning til programmet forventes der i Kommissionens prognose fra efteråret 2006 en yderligere stigning i underskuddet over for udlandet i 2007 og 2008 på baggrund af en import, der fortsat vil overstige eksporten som følge af et stort privatforbrug og store investeringer.
(4)

Opdateringen sigter på at (i) fastholde den makroøkonomiske og budgetmæssige stabilitet og (ii) fremme produktiviteten ved at styrke infrastrukturerne og den menneskelige og teknologiske kapital. Det offentlige overskud forventes at falde fra 1,4 % af BNP i 2006 til omkring 1 % i 2009. Tidsprofilen for det primære overskud viser en tilsvarende udvikling, idet det falder fra 3 % af BNP i 2006 til 2,25 % i 2009. Mens indtægterne forventes at falde med 0,2 % af BNP over programperioden, antages de primære udgifter at vokse med ca. 0,5 % af BNP, hvilket delvis udlignes af en formindskelse af rentebyrden. I den forrige opdatering opereredes der med mindre overskud i en situation med stort set tilsvarende makroøkonomiske udsigter. Forskellen mellem de to opdateringer forklares ved et overskudsresultat for 2006, der er langt bedre end skønnet et år tidligere, og som medfører positive overførselsvirkninger over programperioden.
(9)

De langsigtede budgetmæssige konsekvenser af befolkningens aldring i Belgien ligger over EU-gennemsnittet, hvilket navnlig skyldes en stor stigning i pensionsudgifterne opgjort som en andel af BNP over de kommende årtier. Den indledende budgetstilling med et stort primært overskud, der ganske vist er mindre end i 2005, bidrager til at svække de forventede langsigtede budgetmæssige konsekvenser af befolkningens aldring, men er ikke tilstrækkelig stærk til helt at dække den betydelige stigning i udgifterne. Desuden overskrider den aktuelle bruttogæld klart traktatens referenceværdi, selv om den er faldende. For at sikre et stadigt fald i gældskvoten er det nødvendigt at fastholde et stort primært overskud i en lang periode, som vil bidrage til at mindske risikoen for de offentlige finansers holdbarhed. Alt i alt synes Belgien at stå over for en mellemstor risiko med hensyn til de offentlige finansers holdbarhed.
(7)

På baggrund af denne risikovurdering er den finanspolitiske kurs i programmet måske ikke tilstrækkelig til at sikre, at den mellemfristede budgetmålsætning opfyldes i 2008, som planlagt i programmet. Den synes dog at give tilstrækkelig sikkerhedsmargen mod en overskridelse af underskudstærsklen på 3 % af BNP under normale makroøkonomiske udsving igennem hele programperioden. Hvis man ser bort fra 2007, er tempoet i tilpasningen hen imod den mellemfristede budgetmålsætning, der følger af programmet, stort set i overensstemmelse med stabilitets- og vækstpagten, som fastsætter, at tilpasningen bør være større i økonomiske opgangstider og kan være lavere i økonomiske nedgangstider. 2007 er dog helt klart et år, hvor tilpasningen bevæger sig væk fra den mellemfristede budgetmålsætning i økonomiske opgangstider, hvilket ikke er i overensstemmelse med stabilitets- og vækstpagten. En stærkere strukturel tilpasning i begyndelsen af programperioden vil være en passende foranstaltning for at understøtte en stabil makroøkonomisk konvergensproces og en mindskelse af risiciene for uafbalanceret økonomisk vækst.
(9)

Den langsigtede budgetmæssige virkning af aldringen i Estland er blandt de laveste i EU, idet de aldersrelaterede udgifter forventes at falde som andel af BNP i de kommende årtier under indflydelse af den store udgiftsreducerende virkning af reformen af pensionssystemet. Bruttogældens nuværende niveau er meget lavt i Estland, og en fastholdelse af sunde offentlige finanser — i overensstemmelse med budgetplanerne i programperioden — vil bidrage til at begrænse risiciene for de offentlige finansers holdbarhed på lang sigt. Estland ser som helhed ud til at stå over for en lav risiko for så vidt angår de offentlige finansers holdbarhed.
(3)

I konvergensprogrammet fra januar 2006 blev målet for den offentlige saldo i 2006 sat til – 2,6 % af BNP, og i Kommissionens prognose forventes – 2,2 % af BNP, mens opdateringen af konvergensprogrammet fra november 2006 anslår resultatet i 2006 til – 1,9 % af BNP. Det bedre end ventede resultat skyldes hovedsagelig en ufuldstændig gennemførelse af udgiftsplaner (især sociale overførsler og offentlige investeringer), mens indtægtsstigningen hovedsagelig skyldtes en stærkere end ventet vækst. Ovennævnte underskudstal omfatter ikke omkostningerne ved pensionsreformen, der anslås til omkring 2 % af BNP i 2006, i overensstemmelse med overgangsperioden for gennemførelsen af Eurostat-beslutningen af 2. marts 2004 om klassificeringen af fuldt finansierede pensionsordninger (2), som udløber i foråret 2007. Hovedmålet for budgetstrategien i opdateringen fra november 2006 er at korrigere det uforholdsmæssigt store underskud senest i 2007 ved at udnytte den bestemmelse i den reformerede pagt, som tillader, at en del af omkostningerne ved pensionsreformen fratrækkes. For de efterfølgende år planlægges der i programmet en gradvis reduktion af underskuddet, således at referenceværdien på 3 % af BNP nås i 2009.
(4)

Det opdaterede program bekræfter, at et budgetoverskud på 2 % af BNP i gennemsnit over konjunkturforløbet er den centrale rettesnor i finanspolitikken understøttet af flerårige udgiftslofter. I forslaget til finanslov i foråret 2007 vil regeringen revurdere det nuværende mål for det offentlige overskud under hensyntagen til Eurostats beslutning om klassificeringen af fuldt finansierede pensionsordninger under anden søjle (2). Efter udløbet af overgangsperioden for gennemførelse af denne beslutning (foråret 2007) vil overskuddet blive omtrent 1 % af BNP lavere hvert år, og gældskvoten vil blive opjusteret med omkring 0,5 % af BNP. Den budgetstrategi, der fremlægges i opdateringen, forventer en nedgang i overskuddet i 2007 (fra 3,0 % af BNP i 2006 til 2,4 %) og en gradvis let fremgang derefter (til 3,1 % i 2009); overskuddet på den primære saldo følger en lignende kurs. Både udgifts- og indtægtskvoten er gradvis for nedadgående igennem hele programperioden. Strategien er lagt an på at give den største effekt i den sidste del af programperioden, og de betydelige skattenedsættelser i 2007 er kun delvis finansieret. I forhold til den forrige opdatering er den forventede kurs i overskuddet (et fald i begyndelsen efterfulgt af en gradvis forbedring) den samme, men med en højere nettolångivningsstilling igennem programperioden.
(9)

Malta har for nylig vedtaget at gennemføre en pensionsreform, der tager sigte på at hæve den effektive pensionsalder, samtidig med at pensionsbeløbene hæves. Det betyder ifølge programmet, at pensionsudgifterne vil stige og føre til en større stigning i de aldersbetingede udgifter til et niveau, der ligger tæt på EU-gennemsnittet. Hvis den nuværende tendens fortsætter, tyder prognoserne for sundhedsudgifterne på en stigning på omkring 1 procentpoint af BNP på lang sigt, hvilket dog er en noget lavere stigningstakt end hidtil. Den aktuelle budgetstilling vil ikke kunne sikre et støt fald i den offentlige gæld til under traktatens referenceværdi. Derfor vil en forbedring af budgetstillingen som forudset i programmet kunne bidrage til at mindske risikoen for de offentlige finansers holdbarhed. Alt i alt synes Malta at stå over en mellemstor risiko, når det gælder de offentlige finansers holdbarhed.
(7)

På baggrund af denne risikovurdering forekommer programmets budgetstilling at være stort set i overensstemmelse med en korrektion af det uforholdsmæssigt store underskud i 2007 som henstillet af Rådet. Tilpasningskursen i strukturelle termer i korrektionsperioden bør imidlertid styrkes, når henses til opjusteringen af vækstudsigterne og de gode økonomiske tider. I de efterfølgende år synes budgetstillingen i programmet ikke at give en tilstrækkelig stor sikkerhedsmargen til at hindre en overskridelse af underskudstærsklen på 3 % af BNP i en situation med normale makroøkonomiske udsving. Den forekommer heller ikke at være tilstrækkelig til at sikre, at den mellemfristede målsætning for budgetstillingen realiseres i 2010, jf. forventningerne i programmet. I årene efter korrektionen af det uforholdsmæssigt store underskud bør tempoet for tilpasningen i retning af den mellemfristede målsætning som anført i programmet sættes op for at være i overensstemmelse med stabilitets- og vækstpagten, der fastsætter, at for de medlemsstater, der deltager i euroområdet og ERM II, bør den årlige forbedring af den strukturelle saldo udgøre 0,5 % af BNP som benchmark, og tilpasningen bør være større i økonomiske opgangstider. Således forventes der en forbedring af den strukturelle saldo på kun omkring % af BNP mellem 2007 og 2009, hvor der forventes økonomisk opgang.
(6)

Budgetresultatet kan blive dårligere end det, der satses på i programmet, især fra 2008. De risikofaktorer, der knytter sig til udviklingen i underskuddet som følge af de makroøkonomiske udsigter, er stort set i balance indtil 2008, men en lavere BNP-vækst end forventet i programperiodens sidste år kan føre til et større underskud. Skønt de kortfristede besparelser og de midlertidige fastfrysninger af budgettet blev inkorporeret i 2007-budgettet som planlagt, hersker der stadig nogen usikkerhed om den effektive håndhævelse af udgiftsstoppet (bl.a. som følge af de dårlige resultater med tilsvarende forsøg i 2004-2006). Det mangler endnu at blive bevist, at de nye budgetregler og de første foranstaltninger, der er blevet truffet i retning af at etablere en flerårig budgetramme, rent faktisk kan vende tendensen til regelmæssige budgetoverskridelser. Regeringen har allerede bestemt, at der skal gennemføres en reform af den offentlige forvaltning, sundhedsvæsenet og pensionssystemet, pristilskudsordninger og uddannelsessystemet. Med disse foranstaltninger kan budgetresultatet komme til at ligge tættere på underskudsmålene for 2007 og 2008 end forventet i Kommissionens prognoser fra efteråret 2006. De øvrige strukturreformer, som er nødvendige for at erstatte de udgiftsbegrænsende foranstaltninger, der udløber ved udgangen af 2008, mangler imidlertid endnu at blive nærmere udformet og gennemført i fuldt omfang. Desuden er der i programperiodens sidste år risiko for en mindre stram finanspolitik, jf. tidligere erfaringer. Endelig er der risiko for, at den planlagte omstrukturering af de offentlige transportselskaber ikke giver de forventede resultater, i hvilket tilfælde disse selskabers voksende tab kan forøge det offentlige underskud midlertidigt.
(7)

På baggrund af denne risikovurdering forekommer budgetstillingen i programmet i det store og hele at være forenelig med en korrektion af det uforholdsmæssigt store underskud i 2008 i overensstemmelse med Rådets henstilling, forudsat at de foranstaltninger, der bebudes i programmet, gennemføres på effektiv vis i deres helhed og skærpes i tilfælde af, at den økonomiske vækst bliver lavere end forventet. Efter korrektionen af det uforholdsmæssigt store underskud satses der ifølge programmet på en tilpasning, der er i overensstemmelse med pagten. Når henses til risikoen for, at budgetmålene ikke nås, kan budgetstillingen i programmet måske ikke at garantere en tilstrækkelig sikkerhedsmargen mod at overskride underskudstærsklen på 3 % af BNP under normale konjunkturforhold indtil udgangen af programperioden. Det betyder, at risikoen for budgetmålene kan ødelægge muligheden for, at MTO bliver opfyldt i 2010 som forventet i programmet. I årene efter korrektionen af det uforholdsmæssigt store underskud kan tilpasningen i retning af programmets MTO derfor nødvendiggøre, at foranstaltningerne skærpes og bringes på linje med stabilitets- og vækstpagten, der præciserer, at medlemsstater, der deltager i euroområdet og ERM II, skal sikre en årlig forbedring i deres strukturelle saldo på 0,5 % af BNP som benchmark, og at de skal gøre en større tilpasningsindsats i økonomiske opgangstider, mens indsatsen kan være mere begrænset i økonomiske nedgangstider.
(9)

De langsigtede budgetmæssige konsekvenser af befolkningens aldring i Danmark forventes at blive større end gennemsnittet i EU, hvilket navnlig skyldes den relativt store stigning i pensionsudgifterne opgjort som en andel af BNP i de kommende årtier. Den omfattende reformpakke, der blev vedtaget i juni 2006, nemlig »Aftalen om fremtidens velstand og velfærd og investeringer i fremtiden «(Velfærdsaftalen) tager sigte på at udskyde tilbagetrækningen fra arbejdsmarkedet. Både den generelle pensionsalder og den tidlige tilbagetrækningsalder vil blive gradvist øget med 2 år og senere efterfulgt af en indeksering af aldersgrænserne for ændringerne i forventet levealder. Velfærdsaftalen bidrager derfor til at bremse den langsigtede stigning i de offentlige udgifter og dermed forbedre holdbarheden i de offentlige finanser. Desuden bidrager den indledende budgetstilling med store strukturelle overskud i betydelig grad til at mindske de langsigtede budgetmæssige konsekvenser af befolkningens aldring. Fastholdelsen af store primære overskud på mellemlang sigt vil bidrage til at mindske risikoen for holdbarheden i de offentlige finanser. Med udgangspunkt heri ser Danmark ud til at være et lavrisikoland med hensyn til holdbarheden i de offentlige finanser.
DA Den Europæiske Unions Tidende C 7/1

KOMMISSIONENS UDTALELSE

af 11. januar 2008

om planen om bortskaffelse af radioaktivt affald, der fremkommer ved nedlæggelsen af kraftværket Oldbury i Det Forenede Kongerige, i henhold til artikel 37 i Euratom-traktaten

(Kun den engelske udgave er autentisk)

(2008/C 7/01)

Den 1. februar 2007 modtog Europa-Kommissionen i overensstemmelse med Euratom-traktatens artikel 37 fra den britiske regering de almindelige oplysninger om planen om bortskaffelse af radioaktivt affald, der fremkommer ved nedlæggelsen af kraftværket Oldbury.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1) Afstanden mellem kraftværket og den nærmeste grænse til en anden medlemsstat, i dette tilfælde Frankrig, er ca. 220 km. Irland er den næstnærmeste medlemsstat i en afstand af ca. 270 km.

2) Under normale nedlukningsaktiviteter giver flydende og luftformige udledninger ikke anledning til nogen sundhedsmæssig risiko for befolkningen i en anden medlemsstat.

3) Bestrålede brændselselementer og fast affald med lav radioaktivitet opbevares på anlægsområdet, indtil det transporteres andetsteds hen med henblik på oparbejdning eller bortskaffelse på anlæg i Det Forenede Kongerige. Fast mellemaktivt radioaktivt affald opbevares på anlægsområdet, indtil regeringen har truffet beslutning om valget af en langsigtet deponeringsløsning. Ikke-radioaktivt fast affald eller restaffald, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil ske i overensstemmelse med kriterierne i de grundlæggende sikkerhedsnormer (Rådets direktiv 96/29/Euratom).

4) Skulle der ske uforudsete udslip af radioaktive stoffer som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydelig virkning.

Kommissionen konkluderer, at iværksættelsen af planen om bortskaffelse af radioaktivt affald, uanset type, der fremkommer ved nedlæggelsen af kraftværket Oldbury i Det Forenede Kongerige, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at medføre nogen sundhedsskadelig radioaktiv kontaminering af betydning af en anden medlemsstats vande, jord eller luftrum.
(20)

Hvad angår prøvning af flash-back og langtidsbrandprøvning hævder producenten, at ventilerne faktisk var prøvet i 1987 ifølge IMO-cirkulære MSC 373, og at ventilerne desuden efterfølgende var modificeret og forbedret, dog uden ændring af hovedkomponenterne. De gældende standarder i MSC-cirkulære 677 trådte i stedet for standarderne i MSC-cirkulære 373 i 1994, dvs. længe inden direktivets ikrafttræden, bl.a. for at få afklaret usikkerhed om prøvning for hamren og dermed flash-back. Producenten har fremlagt flere tabeller, der øverst har påskriften »type approval test: Sewon/KIMM)«, og som viser resultater af prøvning for flash-back og hamren, som skulle være udført i 1996; i dokumenterne er det dog ikke præciseret, hvilken standard der er benyttet, og de indeholder heller ikke de formelle elementer, der er nødvendige for at fastslå deres relevans for sagen, jf. betragtning 16.
DA Den Europæiske Unions Tidende C 114/2

KOMMISSIONENS UDTALELSE

af 7. maj 2008

om en plan for bortskaffelse af radioaktivt affald, der fremkommer ved demonteringen af BR3-trykvandsreaktoren ved SCK-CEN i Belgien, i henhold til artikel 37 i Euratom-traktaten

(Kun den franske og den nederlandske udgave er autentiske)

(EØS-relevant tekst)

(2008/C 114/02)

Den 22. juli 2005 modtog Europa-Kommissionen i overensstemmelse med Euratom-traktatens artikel 37 fra den belgiske regering de almindelige oplysninger om en plan for bortskaffelse af radioaktivt affald, der fremkommer ved demonteringen af BR3-trykvandsreaktoren.

På grundlag af disse oplysninger og en række supplerende oplysninger, som Kommissionen udbad sig den 15. november 2005 og den 7. maj 2007, og som de belgiske myndigheder forelagde den 19. marts 2007 og den 9. november 2007, samt efter høring af ekspertgruppen udtaler Kommissionen følgende:

1) Afstanden mellem anlægget og det nærmeste punkt i en anden medlemsstat (i dette tilfælde Nederlandene) er ca. 10 km.

2) Under normale demonteringsaktiviteter giver flydende og luftformige udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3) Radioaktivt fast affald fra demonteringen overføres til Belgoprocess plc's anlæg (som støder op til BR3) til behandling, konditionering og midlertidig oplagring.

4) Ikke-radioaktivt fast affald og materialer, der er undtaget fra lovpligtig kontrol, frigives til bortskaffelse som konventionelt affald eller til genbrug eller genvinding. Dette vil ske i overensstemmelse med kriterierne i de grundlæggende sikkerhedsnormer (Rådets direktiv 96/29/Euratom).

5) Skulle der ske uforudset udledning af radioaktivt affald som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af planen for bortskaffelse af radioaktivt affald af alle former fra demontering af BR3-reaktoren ved SCK-CEN i Belgien, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.